open-index/open-wikipedia-markdown huggingface dataset:
The Professor

***The Professor*** er en amerikansk komedie-film fra 2018 American regissert av Wayne Roberts, som også skrev manus. Hovedrollene spilles av Johnny Depp, Rosemarie DeWitt, Danny Huston og Zoey Deutch. Filmen hadde premiere under Zurich Film Festival den 5. oktober 2018.

## Handling
Richard Brown, en professor ved et college i New England blir fortalt at han har langt fremskredet kreft i lungene, som nå har spredt seg over hele kroppen. Legen forventer at han bare har seks måneder igjen å leve uten behandling, som kan forlenges til mellom 12 og 18 måneder med behandling. Richard bestemmer seg for å fortelle sin kone, Veronica og deres eneste barn Olivia, de dårlige nyhetene. Datteren deres kunngjør at hun er lesbisk, noe Veronica avviser som at datteren bare går gjennom en midlertidig fase.

Veronica forteller senere til Richard at hun har en affære med Henry Wright, dekanen ved skolen hvor Richard er ansatt. Richard lar derfor være å fortelle at han har kreft. Neste dag begynner Richard å luke ut studenter som han føler ikke er virkelig dedikert til språk og lesing. Etter hvert blir han bare sittende igjen med en liten gruppe studenter. Men han avviser dem også. Richard forteller snart sin kone om hva som foregår, og de blir enige om å leve livet som de vil, men diskret for å skåne datteren sin. Richard tar også ut sin frustrasjon på studentene sine, og oppmuntrer dem til ikke å gå i de samme fellene i livet som han mener at han gjorde. Sjefen hans overtaler Richard til å gå til en terapeutisk gruppe for mennesker med terminal kreft. Richards avhengighet til alkohol og rusmidler blir stadig verre.

Ved et tilfelle besvimer han, og må legges inn på sykehus på grunn av sin ekstreme avhengighet. Richard understreker viktigheten av å live livet til det fulle, erkjenne det faktum at alle skal dø, og sette pris på den lille tiden man har. En dag kommer Olivia gråtende hjem etter at kjæresten hennes har vært utro med en gutt. Richard trøster henne og forteller henne at han er stolt av henne, og forteller endelig at han er døende. Han bestemmer seg for å forlate hjemmet og familien for en periode. I sluttscenen kjører Richard frem til et veiskille. Men han bestemmer seg for å ikke ta noen av veiene og skaper heller sitt eget alternativ, og kjører videre over et jorde inn i natten med hunden sin ved sin side.

## Rolleliste
* Johnny Depp som Richard Brown
* Rosemarie DeWitt som Veronica Sinclair-Brown
* Odessa Young som Olivia Brown
* Danny Huston som Peter Matthew
* Zoey Deutch som Claire
* Devon Terrell som Danny Albright
* Ron Livingston som Henry Wright
* Siobhan Fallon Hogan som Donna
* Linda Emond som Barbara Matthew
* Matreya Scarrwener som Rose
* Paloma Kwiatkowski som en student
* Kaitlyn Bernard som Taylor
* Michael Kopsa som Richards doktor

## Referanser


## Eksterne lenker
* 
*
Jennifer Welter

**Jennifer Welter** (født 1977) er en trener i amerikansk fotball. Hun var en defensive coaching intern for National Football Leagues Arizona Cardinals under treningsleiren og sesongoppkjøringen i , som gjorde henne til den første kvinnelige trenerhospitanten i NFL.

Den 12. februar 2015 ble Welters linebackers og special teams coach for Texas Revolution i Champions Indoor Football, og ble dermed den første kvinnelige treneren i en herrelige på profesjonelt nivå. Året før hadde Welter blitt signert som en running back av samme lag. Dette gjorde henne til den andre kvinnelige spilleren, utenom kickere eller holdere, på et herrelag i amerikansk fotball, og den første kvinnelige running backen på et herrelag i amerikansk fotball. Hun er ikke den første kvinnen til å spille i en herreliga; hun er derimot den andre kvinnen etter ishockeyspilleren Hayley Wickenheiser til å spille i en "kontakt"-posisjon i en herreidrett, og den første kvinnen i amerikansk fotball.

Welter var med i nettstedet Moguls #IAmAMogul-kampanje under Women's History Month i mars 2016 for å ha «endret oppfatningen av hva som kreves for å være en trener i NFL.»

## Spillerkarriere
Welter har spilt for flere profesjonelle og semiprofesjonelle kvinnelag i amerikansk fotball (inkludert Dallas Diamonds og Dallas Dragons). Hun vant gullmedalje med kvinnelandslaget under IFAF Women's World Championship i 2010 og 2013. Hun spilte rugby i college.

## Trenerkarriere
### Texas Revolution
Welters første kamp som running back for Revolution kom i en sesongoppkjøringskamp den 15. februar 2014 mot North Texas Crunch. Welter hadde tre løp for −1 yards. Den 19. februar ble Welter inkludert i Revolutions spillerstall for seriespillet 2014.

Den 12. februar 2015 annonserte Revolution at Welter var lagets nye linebackers og special teams coach. Hun ble den første kvinnelige treneren i amerikansk fotball på profesjonelt nivå.

### Arizona Cardinals
Den 27. juli ansatte Arizona Cardinals Welter som assistant coaching intern før treningsleiren og sesongoppkjøringen; hun et derfor trolig den første kvinnelige treneren i NFL. Hospiteringsperioden utløp etter lagets tredje sesongoppkjøringskamp, den 30. august 2015. Ifølge Cardinals’ Tyrann Mathieu var trenerstilen hennes ikke ulik andres. *[[The Washington Post]]* la til, «Det store spørsmålet i begynnelsen var om hvorvidt mennene i NFL kom til å følge en kvinnelig trener, og de åpenbare sparet var ja.»

### Atlanta Legends
Den 11. desember 2018 ble Welter ansatt av Atlanta Legends i den nylig stiftede ligaen Alliance of American Football som defensive specialist under hovedtrener Brad Childress.

### Vegas Vipers
Welter ble offisielt ansatt av Vegas Vipers den 13. september 2022. Den 1. januar 2024 ble det annonsert at Vipers ikke skulle være en del av sammenslåingen til UFL.

## Utdannelse
Welter tok en mastergrad i idrettspsykologi på Boston College og en doktorgrad i psykologi på Capella University.

## Utmerkelser
I 2015 ble Jennifer Welter tildelt Women's Entrepreneurship Day Pioneer Award som en anerkjennelse av hennes prestasjoner i idrettsverdenen.

## Referanser


## Eksterne lenker
* JenWelter.com
Europeisk villesel

**Europeisk villesel** (*Equus hydruntinus*) var et utdødd hestedyr som levde i Europa.

## Referanser


## Eksterne lenker
*
Hunstadsvingen

**Hunstadsvingen** begynner fra Jonas Lies vei ved Kronstad oppveksttun og går ned til Ibsens gate ved Kronstad telefonsentral.
Niina Koskela

**Niina Koskela** (født 8. august 1971), gift fra 2004 til 2009 som **Niina Sammalvuo**, er en finsk sjakkspiller. I 2006 var hun den første finske kvinnen som fikk tittelen Kvinnelig stormester. Hun er en tre ganger vinner av det finske sjakkmesterskapet for kvinner (1990, 2002, 2008). Siden 2012 har hun spilt for Norge.

## Biografi
Koskela var deltaker i en rekke finske sjakkmesterskap for kvinner, og vant tre gullmedaljer (1990, 2002, 2008) og tre sølvmedaljer (1989, 1992, 1994). I 1991 deltok Koskela i verdensmesterskapet i sjakk for kvinner i intersoneturneringen i Subotica og ble rangert som nummer 34. I 2000 deltok Koskela i verdensmesterskapet i sjakk for kvinner og vant i første runde mot Subbaraman Vijayalakshmi men tapte i andre runde mot Nana Ioseliani.

Hun har spilt for Finland og Norge i sjakk-OL for kvinner:

* 1990 i Novi Sad, ved andre brett, (+4, =4, -5),
* 1992 i Manila, ved andre brett (+5, =5, -4),
* 1998 i Elista, ved andre brett (+7, =4, -1), vant individuell bronsemedalje
* 2002 i Bled, ved første bord (+6, =6, -2),
* 2004 i Calvià, ved første bord (+6, =6, -2),
* 2006 i Torino, ved første bord (+6, =6, -0),
* 2008 i Dresden, ved første bord (+4, =2, -3),
* 2014 i Tromsø, ved fjerde brett (+5, =4, -0).

Koskela spilte for Finland og Norge under EM i lagsjakk:

* 1992 i Debrecen, ved andre brett (+5, =3, -1), vant individuell sølvmedalje
* 1999 i Batumi, ved første bord (+1, =3, -4)
* 2003 i Plovdiv, ved første bord (+3, =2, -3)
* 2007 i Heraklion, ved første bord (+1, =1, -2)
* I 2015 i Reykjavik, ved andre brett (+3, =4, -1)

## Fotnoter

## Referanser


## Eksterne lenker
*
Natalie Clifford Barney

**Natalie Clifford Barney** (1876–1972) var en amerikansk-fransk forfatter og poet. Hun er mest kjent for sin internasjonale litterære salong i Paris, for å leve som åpent lesbisk i en tid dette ikke var vanlig – og for å stifte *Academie des femmes* som en motvekt til det mannsdominerte franske akademiet. 

Moren, Alice Pike Barney, var portrettmaler, faren, Albert Clifford Barney, var jernbanemagnat. Da hun var 21 år, døde faren, og hun arvet en formue. Hun flyttet da til Paris, for å unnslippe amerikansk provinsialisme. I 1909 etablerte hun sin litterære salong i Paris. Hun var salongvertinne der i mer enn 60 år og ble kjent med amerikanske, franske og britiske forfattere. Hun er omtalt i flere samtidige verk, som Radclyffe Halls *Kildens utspring.*

Hun fikk publisert noen bøker, men hennes itterære produksjon er ikke omfattende. Noen av de mest kjente bøkene er *Quelques Portraits : sonnets de Femmes* (1900), *Pensées d’une Amazone* (1920), og *Souvenirs indiscrets* (1960).

## Referanser
Lucie Wolffs gate

**Lucie Wolffs gate** er en omtrent 130 m lang blindvei sørøstover fra Hunstadsvingen ved Kronstad oppveksttun mot Haukeland Universitetsjukehus. 
I enden av gaten er der en sti mellom Jonas Lies vei og Arnoldus Reimers' gate. Lucie Wolffs gate, Solheimsviken. Gaten ble i 1919 oppkalt etter skuespillerinnen Karen Lucie Wolf, født Johannessen (1833–1902), som debuterte på Ole Bulls Norske Theater 1850 og spilte ved Christiania Theater fra 1853.
Jonas Lies vei (Bergen)

**Jonas Lies vei** begynner utenfor gamle Forum kino og strekker seg opp til Haukeland sykehus der den forgrener seg til til flere gater i sykehusområdet. Ender til slutt på østsiden av Sentralblokken der veien fortsetter som Haukelandsveien.
Langs veien finner en Kronstad oppveksttun, Årstad menighetssenter, Hunstad barnehage, Årstad kirke, gamle kvinneklinikken, Haukeland hotell, Portnerboligen mm.

## Kilder
* Postens adressesøk.
Felix Eriksson

**Felix David William Eriksson** (født 2004) er en svensk fotballspiller som spiller for , på lån fra 

## Referanser


## Eksterne lenker
*
Arnoldus Reimers’ gate

**Arnoldus Reimers' gate** er en omtrent 250 m lang gate i Årstad bydel i Bergen. Gaten begynner Johanne Juells gate og går mot Haukeland sykehus og Ulriken og ender opp like under (sør for) Haukeland hotell.

Gaten er oppkalt etter skuespilleren Arnoldus Reimers. Nr 13 er tilknyttet Haukeland hotell med en egen gangbru mellom byggene.
Vahdat

**Vahdat** (tadsjikisk: Ваҳдат) er en by Vahdatdistriktet i det vestlige Tadsjikistan, langs bankene til elven Kofarnihon, 21&nbsp;km øst for Dusjanbe. Den ble tidligere kalt **Yangi-Bozor** (1927–1936), **Orjonikidzeobod** (1936–1993, etter Grigorij Ordzjonikidze) og **Kofarnihon** (1993–2006).

Dens befolkning er estimert å være 43,200 i byen og 342,700 for byen og de omliggende områdene (2020). 

## Referanser
Kiellands gate (Bergen)

**Kiellands gate** en 125 m lang gate i Årstad bydel i Bergen som går fra Anna Kreetz’ plass til Ibsens gate. Oppkalt etter forfatteren Alexander Kielland.

## Bebyggelse
På nordsiden følger Kiellands gate langs med Årstad videregående skole. På sørsiden bolighus.

## Kilder
* Postens adressesøk.
Sandra Kalniete

**Sandra Kalniete** (født 1952) er en latvisk politiker. Fra 1. mai til 22. november 2004 var hun Latvias EU-kommisjonær.

## Liv og virke
### Bakgrunn
Kalniete ble født i Togur i Tomsk oblast i RSFSR Russland ettersom hennes familie ble deportert fra Latvia under Josef Stalins tid. 

Hun studerte kunst ved Latvias kunstakademi fra 1977 til 1981 ,

### Karriere
Hun arbeidet som kunsthistoriker og utga en bok om latvisk tekstilkunst i 1989. Hun engasjerte seg i politikken i 1988 som en del av selvstendighetsbevegelsen i Latvia og var nestleder for Latvias folkefront, den viktigste organisasjonen i arbeidet for landets selvstendighet. 

Etter at Latvia erklærte seg selvstendig arbeidet Kalniete i Latvias utenriksministerium og var Latvias FN-ambassadør fra 1993 til 1997, ambassadør i Frankrike fra 1997 til 2000, og ved Unesco fra 2000 til 2002. Hun ble utenriksminister i november 2002 og besatte denne posten frem til å hun ble utnevnt til EU-kommisjonær i 2004.

Etter perioden som kommisjonær gikk Kalniete 2006 inn i partiet *Nye Tider* (latvisk: Jaunais Laiks) og ble innvalgt i Latvias parlament høsten 2006. Hun var først partiets presidentkandidat, men trakk sitt kandidatur til fordel for Aivars Endziņš.

I Europaparlamentet er Kalniete medlem av komitéen for utenrikssaker, delegasjonen til den parlamentariske samarbeidskomitéen EU–Ukraina og delegasjonen til den parlamentariske forsamlingen Euronest. Hun er dessuten vararepresentant i komitéen for internasjonal handel, delegasjonen for samarbeid i nord og for forbindelsene med Sveits og Norge, til den felles parlamentarikerkomitéen EU–Island og til EES felles parlamentarikerkomité og delegasjonen for forbindelsene med NATOs parlamentariske forsamling.

I boken *Med dansesko i Sibirs snø* forteller Kalniete om sin egen og sine foreldres harde tid i Sibir. Boken er utgitt på fransk med tittelen *En escarpins dans les neiges de Sibérie* og fikk avisen Elles store bokpris 2004 og solgte i store opplag i Frankrike.

## Referanser


## Eksterne lenker
*
Anna Kreetz’ plass

**Anna Kreetz’ plass** er en plass i Årstad bydel i Bergen som ligger like sør for Årstad videregående skole, der Edvard Griegs vei møter Kiellands gate. Plassen er kalt opp etter skolebestyrer Anna Kreetz. Anna Kreetz er videre kjent for å ha startet industri- og husflidsskole i Bergen i 1883.

Plassen fikk navnet i 2021 etter at Byrådet 2018 startet med å få flere kvinnelige navn på gater og plasser i Bergen.

## Referanser
Karl Reger

**Karl Reger** (1930–2024) var en tysk katolsk prelat og hjelpebiskop i bispedømmet Aachen.

## Liv og virke
### Bakgrunn
Etter eksamen fra Erzbischöfliches Abendgymnasium i Neuss i 1954, studerte Reger katolsk teologi og filosofi i Bonn og Aachen. Han ble ordinert til diakon 3. juni 1960.

### Prest
Han ble ordinert til prest den 25. juli 1960 i Aachen domkirke. Reger var deretter kapellan i flere menigheter frem til 1970, blant annet i Mönchengladbach og Viersen. Fra 1966 til 1970 var han også president for Kolpingfamilie i Viersen. Reger var deretter sogneprest i St. Gertrudis i Krefeld-Bockum frem til 1987. I løpet av denne tiden var han også regiondekan for Krefeld-regionen i ti år og på grunn av denne stillingen også medlem av presterådet.

### Hjelpebiskop i Aachen
Den 23. desember 1986 utnevnte pave Johannes Paul II Reger til hjelpebiskop i bispedømmet Aachen og titulærbiskop av Árd Sratha. Han ble ordinert til biskop av biskop Klaus Hemmerle den 7. februar 1987; medkonsekratorer var Aachen-hjelpebiskopen Gerd Dicke, og biskopen av Bacabal (Maranhão i Brasil), Paschasius Hermann Rettler. Fra datoen for sin bispeordinasjon var Karl Reger medlem av bispedømmets presteråd og pastoralråd. Samtidig ble han utnevnt til katedralkapittelet. Den 1. oktober 1989 ble han utnevnt til biskoppelig vikar for religiøse og sekulære institutter og samfunn for apostolisk liv i bispedømmet Aachen.

I samsvar med kirkeloven sendte hjelpebiskop Reger inn sin avskjedssøknad til pave Benedikt XVI på sin 75-årsdag den 7. september 2005. Den 15. mars 2006 ble den innvilget, og paven utnevnte samtidig Johannes Bündgens til Regers etterfølger.

Reger døde den 27. mars 2024 i en alder av 93 år.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil, B. (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi, S.J. (1785–1841) *1823
* Biskop Eugène-Charles-Joseph de Mazenod, O.M.I. (1782–1861) *1832
* Kardinal Joseph Hippolyte Guibert, O.M.I. (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Erkebiskop Cesare Orsenigo (1873–1946) *1922
* Kardinal Josef Frings (1887–978) *1942
* Biskop Johannes Pohlschneider (1899–1981) *1954 
* Biskop Klaus Hemmerle (1929–1994) *1975
* Biskop *Karl Reger* (1930–2024) *1987

## Referanser
Fabienne Keller

**Fabienne Keller** (født 1959) er en fransk politiker som siden 2017 har representert partiet Agir. Tidligere partier er Unionen for fransk demokrati (1991–2002), Union pour un Mouvement Populaire (2002–2015) og Les Républicains (2015–2018). Keller var borgermester i Strasbourg i perioden 2001 til 2008 samt Europaparlamentariker under en kortere periode 2002 og senere fra juli 2019.

## Referanser


## Eksterne lenker
*
Gulmurod Khalimov

**Gulmurod Salimovich Khalimov** (tadsjikisk: Гулмурод Салимович Ҳалимов, russisk: Гулмурод Салимович Халимов) (1975–2017) var en Tadsjikisk islamistisk militær kommandør. Han var en oberstløytnant og kommandør for politiets spesialstyrker til innenriksministeriet i Tadsjikistan frem til 2015, da han hoppet av til den islamske stat – Khorasanprovinsen. I september 2016 ble han unevnt til krigsminister for IS-KP til erstatning for Abu Omar al-Shishani; utnevnelsen ble ikke kunngjort av IS-KP av frykt for at han kunne bli angrepet i luftangrep av anti-ISIL koalisjonen.

## Referanser
Xu Yuhua (sjakkspiller)

**Xu Yuhua** (født 29. oktober 1976) er en kinesisk stormester i sjakk og tidligere verdensmester for kvinner (2006–2008). Hun var Kinas tredje verdensmester i sjakk for kvinner etter Xie Jun og Zhu Chen. Etter henne har de kinesiske verdensmesterne i sjakk for kvinner vært Hou Yifan, Tan Zhongyi og Ju Wenjun.

## Biografi
Den 25. mars 2006 vant Xu utslagsturneringen under VM i sjakk for kvinner i 2006 i Ekaterinburg i Russland, og beseiret russiske Internasjonale mesteren Alisa Galliamova i finalen 2½–½ (i en best-av-fire-kamp). Knockout-arrangementet hadde 64 deltakere, med både tidligere verdensmester Zhu Chen og regjerende verdensmester Antoaneta Stefanova. Hun ble Kinas 22. stormester og den tredje kinesiske kvinnelige stormesteren da hun vant arrangementet.

Xu mistet verdensmester-tittelen ved det påfølgende mesterskapet i 2008, som også var en knockout-turnering med 64 spillere, da hun ble slått ut i andre runde. 

Xu vant en av Grand Prix-turneringene i FIDE Women's Grand Prix 2009–2011 men endte på syvende plass og kvalifiserte seg ikke til verdensmesterskapet for kvinner i 2011.

I 2011 spilte Xu for Zhejiang sjakkklubb i China Chess League. Hun har ikke spilt noen FIDE-vurderte spill siden 2011.

## Prestasjoner
Bemerkelsesverdige prestasjonen og titler inkluderer blant annet:

* Vinner av Zonal-turneringen (1993, 2001)
* Asiatisk junior jentemester (1996) 
* Asiatisk mester for kvinner (1998) 
* Verdenscupvinner for kvinner (2000, 2002)
* Vinner av Sjakk-OL i 2000, 2002 og 2004
* Verdensmester for kvinner (2006–2008)

## Utdanning
Xu er utdannet innen juss og kinesisk litteratur, og har en mastergrad i litteratur fra Pekinguniversitetet i 2011, og en bachelor i rettsvitenskap fra Pekinguniversitetet i 2004.

## Referanser


## Eksterne lenker
* 
*
An Unusual Love

***An Unusual Love*** (originaltittel: *Fei chang ai qing*) er en kinesisk romantisk dramafilm fra 1998 regissert av Wu Tianming. Filmen handler om et ungt par som opplever en tragedie dagen før de skal gifte seg. Mannen blir hardt skadet i en ulykke og blir ute av stand til å kommunisere, sannsynligvis for resten av livet. Hans elskede sverger å forbli ved hans side, men etter mange år blir hun fristet til å forlate ham på grunn av en gryende romanse med en av hans beste venner. Hovedrollene spilles av Yuan Li og Liu Yunlong.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Møkstra-Grøningane naturreservat

**Møkstra-Grøningane naturreservat** består av en holme sørøst for Møkster i Austevoll kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (6. juli)
* Svartbak 17 par.

## Referanser
Colours of the Blind

***Colours of the Blind*** (originaltittel: *Hei yanjing*) er en kinesisk dramafilm fra 1997 regissert av Chen Guoxing. Filmen handler om en blind tenåringsjente som går på en vanlig skole. Hun blir hun først forelsket i sin gymlæreren. Men gjennom en klassekammerat som blir forelsket i henne lærer hun å akseptere sin blindhet. Hun kvalifiserer seg til Paralympiske leker og tar gull. Hovedrollen spilles av Tao Hong.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Arba Kokalari

**Arba Kokalari** (født 1986) er en svensk politiker av albansk opphav som representerer Moderaterna. Hun har vært medlem av Europaparlamentet siden 2019 og sitter i Det europeiske folkepartiets gruppe for konservative og kristendemokrater.

I Europaparlamentet er hun medlem av komitéen for det indre markedet og forbrukerbeskyttelse (IMCO), komitéen for kvinners rettigheter og likestilling mellom kvinner og menn (FEMM) og Delegasjonen for forbindelsene med USA. Hun er også vararepresentant i utenrikskomitéen (AFET) og Delegasjonen for forbindelsene med Belarus.

Kokalari har en bachelorgrad i statsvitenskap fra Stockholms universitet. Hun avla eksamen 2013. Hun har også skolering i folkerett ved Försvarshögskolan.

I perioden 2008–2012 arbeidet hun i det svenske Utenriksdepartementet, der hun var politisk sakkyndig hos utenriksminister Carl Bildt og bistandsminister Gunilla Carlsson. Fra 2012 til 2015 var hun senior prosjektleder for Moderaternas internasjonale stiftelse *Jarl Hjalmarsonstiftelsen*, der hun arbeidet med å styrke demokratiet i Øst-Europa. I perioden 2015–2017 jobbet hun for Hi3G Access, og 2017–2019 for Electrolux.

Arba Kokalari er datter av Bardhyl Kokalari, Albanias tidligere ambassadør for Norden og Baltikum i Sverige.

## Politiske oppdrag
Arba Kokalari er medlem av forbundsstyret for Moderaterna i Stockholm by og var mellom 2015 og 2019 nestleder for EPPs ungdomsforbund YEPP. Hun har tidligere vært internasjonal sekretær for Moderata Ungdomsforbundet.

Hun var Moderaternas sjettekandidat i Europaparlamentsvalget 2014, samt i riksdagsvalget 2014 og 2018. Kokalari var en av Moderaternas toppkandidater til Europaparlamentsvalget i Sverige 2019 og ble innvalgt på fjerde plass. Moderaterna økte fra tre til fire mandater sammenlignet med med EU-valget i 2014.

Hun har beskrevet Angela Merkel, Barack Obama og Madeleine Albright som sine politiske forbilder.

## Referanser
Andrea Bocskor

**Andrea Bocskor** (ukrainsk: Андрея Гейзівна Бочкор) (født 1978) er en ungarsk politiker fra Berehove vest i Ukraina. Hun tilhører den ungarske minoriteten i Ukraina og har dobbelt statsborgerskap.

Hun var medlem av Europaparlamentet for Ungarn fra 2014 fra 2024, som representant for partiet Fidesz. Hun ble slik den første ukrainske statsborgeren i parlamentet. Hun tilhørte Det europeiske folkepartiets gruppe frem til Fidesz ble ekskludert i 2021.

Hun er utdannet historiker og har vært dosent og instituttleder.

## Referanser


## Eksterne lenker
*
Truls Hovland

**Truls Hovland** (født 1995) er en norsk fotballspiller som spiller for .

## Referanser


## Eksterne lenker
*
Cindy Franssen

**Cindy Franssen** (født 1976) er en belgisk politiker for Kristeligdemokratisk og Flamsk (CD&V). Hun har vært medlem av Europaparlamentet siden 2019, og er en del av fraksjonen Det europeiske folkeparti for kristendemokrater og konservative.

I Europaparlamentet er hun nestleder for Delegasjonen for forbindelsene med India. Hun er medlem av Europaparlamentets komité for sysselsetting og sosiale saker (EMPL) og komitéen for kvinners rettigheter og likestilling mellom kvinner og menn (FEMM). Hun er også vararepresentant i komitéen for miljø, folkehelse og matsikkerhet (ENVI) og delegasjonen for forbindelsene med Kina.

Hun har en mastergrad statsvitenskap fra Universitetet i Ghent. Hun avla eksamen 1998.

## Referanser


## Eksterne lenker
*
Heidi Hautala

**Heidi Anneli Hautala** (født 1955) er en finsk politiker som representerer partiet Gröna förbundet. Hun var partileder fra 1987 til 1991 og presidentkandidat i 2000 og 2006. I sistnevnte valg fikk hun i første runde  stemmer, tilsvarende 3,49 %, noe som gjorde henne til den kandidaten med fjerde flest stemmer.

Hautala var medlem av Finlands riksdag i periodene 1991-1995 og 2003-2009, europaparlamentariker 1995-2003 og 2009-2011, samt utviklingsminister i Jyrki Katainens regjering 2011-2013. 

## Referanser


## Eksterne lenker
*
Jørgen Moes gate (Bergen)

**Jørgen Moes gate** begynner ved Klaus Hanssens vei og fortsetter opp til Asbjørnsens gate ved Møllebakken skole.

Navnet ble vedtatt i 1916 etter forfatteren, eventyrsamleren Jørgen Moe.

## Kilder
* Postens adressesøk.

## Referanser
Kazuko Shibuya

er en japansk billedkunstner innen videospill. Hun er mest kjent for sitt arbeid i Square (senere Square Enix), da spesielt med ''Final Fantasy''-serien.

## Liv og virke
Shibuya er født i 1965. I løpet av grunnskolegangen begynte hun å tegne illustrasjoner og animasjoner inspirert av anime-serier som *Uchū Senkan Yamato* og *Ginga Tetsudō Surī Nain*. Senere valgte hun å studere animasjon, samtidig som hun jobbet deltid ved studioer som animerte populære anime-serier som *Transformers*, *Eria Hachijū-Hachi* og *Obake no Kyū-Tarō*. Hun begynte å miste interessen for animasjonsarbeid i 1986, men ble rekruttert av videospillselskapet Square.

Shibuyas første arbeid for Square var å illustrere spillmanualen for *Alpha* (1986) og grafikker for flere spill under arbeid. I 1987 – etter suksessen med Enix-spillet *[[Dragon Quest]]* fra det foregående året – utga Square ''Final Fantasy''. Shibuya skapte flere grafikker for det, inkludert figurer, trylleformler, monstre, skrifttyper, menyer og åpningsscenen i spillet. Ved ''Final Fantasy II'' var hun en av to designere bak all pikselkunsten i spillet.

Videre designet Shibuya grafikk for andre *Final Fantasy*-spill. Hun var hovedpikselkunstneren for mange velkjente spill, inkludert utgivelser i seriene *[[SaGa]]* og ''Mana''.

I løpet av en forelesing ved Japan Expo Paris i 2019, ble hun invitert til å bli et æresmedlem i den britiske organisasjonen Women in Games.

## Referanser
Sophie in ’t Veld

**Sophia Helena in 't Veld** (født 1963) er en nederlandsk politiker som siden 2004 har representert partiet Democraten 66 (D66) i Europaparlamentet. 

Da hun ble innvalgt i 2004 var hun D66s eneste europaparlamentariker, men ble ved valget 2014 delegasjonsleder for partiets fire europaparlamentarikere. Hun er dessuten nestleder for fraksjonen Forny Europa, og er medlem av komitéen for medborgerlig frihet og rettigheter, komitéen for rettslige og innenriks spørsmål (LIBE) og EU-delegasjonen til Tyrkia. Hun er vararepresentant i økonomikomitéen (ECON) og likestillingskomitéen (FEMM), samt nestleder i Europaparlamentets HBTQ-gruppe.

## Referanser


## Eksterne lenker
*
Terneskjeret naturreservat (Austevoll)

**Terneskjeret (Austevoll) naturreservat** består av en holme i Møkstrafjorden syd for Horgo i Austevoll kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (6. juli)
* Svartbak 12 par,
* Sildemåse 6 par,
* Gråmåse 1 par,
* Fiskemåse 1 par,
* Rødnebbterne 1 individer,
* Ærfugl omtrent 50 hanner.

## Referanser
Jytte Guteland

**Jytte Gunlög Elisabeth Bengtsson Guteland** (født 1979) er en svensk politiker som representerer Socialdemokraterna. Hun har vært ordinært medlem av Sveriges riksdag siden 2022, innvalgt for Stockholms kommunes valgkrets. Guteland var leder for SSU i perioden 2007–2011 og medlem av Europaparlamentet i årene 2014–2022.

## Biografi

Guteland er utdannet i nasjonaløkonomi ved Södertörns högskola. Hun har bakgrunn i Sveriges socialdemokratiska ungdomsforbund i Huddinge og i Socialdemokratiska Studentforbundet hvor hun var internasjonalt ansvarlig. Hun var medlem av forbundsstyrelsen i SSU 2005–2007 med ansvar for velferdssaker og leder mellom 2007 og 2011. Ved valg av ny partileder for Socialdemokraterna 2011 ble Jytte Guteland nevnt som kandidat av blant andre partiets tidligere partisekretær Lars Stjernkvist, og også av Lars Törnman, kommunalråd i Kiruna. Hun har vært politisk sakkyndig i Finansdepartementet og Utdanningsdepartementet og også arbeidet som prosjektansvarlig ved organisasjonen *Global utmaning*.

Guteland ble innvalgt til Europaparlamentet i mai 2014. I mandatperioden 2014–2019 var hun den eneste svenske representanten i Europaparlamentets komité for miljø, folkehelse og mattrygghet, og vararepresentant i komitéen for rettslige spørsmål. Hun var leder i Europaparlamentets interessegruppe for Vest-Sahara. Hun var en av hovedforhandlerne under revideringen av EUs utslippshandelssystem (EU-ETS).

Ved Europaparlamentsvalget 2019 ble Guteland gjenvalgt som Europaparlamentariker for Socialdemokraterna.. Hun er gruppeleder i Europaparlamentets komité for miljø, folkehelse og mattrygghet og vararepresentant i komitéen for utenriksspørsmål, og har også rollen som fast rapportør for saker som angår Iran i den sosialdemokratiske gruppen. I 2020 ble Guteland ansvarlig hovedforhandler for EUs klimalov, og ble rangert som den nest mest innflytelsesrike klimapolitikeren i EU. 

Høsten 2020 medvirket Jytte Guteland sammen med europaparlamentarikerne Alice Bah Kuhnke, Fredrick Federley og Sara Skyttedal i SVTs realitydrama *[[Bryssel calling]]*.

Guteland er yngre søster av regjeringen Löfvens tidligere pressesjef Odd Guteland.

## Referanser



## Eksterne lenker
* 
* 
*
Asbjørnsens gate (Bergen)

**Asbjørnsens gate** er en gate i Årstad bydel i Bergen som går fra Jonas Lies vei til Møllebakken skole i Jørgen Moes gate. Fra Asbjørnsens gate finnes det to snarveier. Fagerheimstrappen til Klaus Hanssens vei og en til Zinken Hopps gate.

Gaten har fått navnet i 1916 etter Peter Christen Asbjørnsen.
Fagerheimstrappen

**Fagerheimstrappen** er en atkomstvei for fotgjengere i Solheimsviken i Årstad bydel i Bergen. Trappen er en snarvei mellom Asbjørnsens gate, Klaus Hanssens vei og
Kronstadveien.
Kronstadveien

**Kronstadveien** er en vei på Kronstad i Årstad bydel i Bergen som ligger parallelt på nordsiden av Jonas Lies vei.

Kronstad hovedgård og Hunstad skole har adresse i Kronstadveien.

## Kilder
* Postens adressesøk.
Pikselkunst

**Pikselkunst** (fra engelsk *pixel art*) er digital billedkunst bygget opp av tydelige piksler, som ofte assosieres med eldre datamaskiner, arkadespill og videospillkonsoller. I stedet for å ty til vanlige tegne- og maleteknikker, er det større fokus på å plassere hver enkelte piksel for å skape et bilde der pikslene ofte forblir tydelige i det ferdige verket.

## I dataspill
Som stil er pikselkunst blitt sentral i mange dataspill og er spesielt vanlig innen uavhengige utgivelser. Formen er anvendt innen uavhengige spill på grunn av lav kostnad, nybegynnervennlighet og at det er lett å bygge videre på, ettersom disse spillene ofte er utviklet av små grupper eller enkeltstående utviklere som ikke har tilgang til store mengder midler. Pikselkunst er i noen tilfeller også sett på som nostalgiske, ettersom det kan minne om eldre videospill på blant annet 8-bit- eller 16-bit-konsoller.

Noen spill hvor pikselkunst er anvendt i grafikken er *[[Habbo]]* (2000), *[[Minecraft]]* (2011), *[[Terraria]]* (2011), *[[Shovel Knight]]* (2014), *[[Undertale]]* (2015), *[[Owlboy]]* (2016), *[[Stardew Valley]]* (2016) og *[[Celeste]]* (2018).

## Referanser


## Eksterne lenker
*
Klaus Hanssens vei

**Klaus Hanssens vei** er en vei fra Møllendalsveien på Solheim til Kronstadveien like vest for Haukeland sykehus. 

## Kilder
* Postens adressesøk.
Jan van Goyen

**Jan Josephszoon van Goyen** (; 13. januar 1596 – 27. april 1656) var en nederlandsk landskapsmaler. Han hadde stor bredde i sine landskapsmotiver - han malte skog, maritime motiver, elvelandskaper, strandscener, vinterlandskaper, byprospekter, arkitekturmotiver og landskap med bønder.  Han hadde stor innflytelse på mange yngre malere, og listen er lang. van Goyen var en svært produktiv kunstner som har etterlatt seg nærmere tolvhundre malerier og mer enn tusen tegninger. 

## Biografi
Jan van Goyen var sønn av en skomaker og startet som skomakerlærling hjemme i Leiden, der han var født. Som mange nederlandske malere i samtiden studerte han malerkunst i byen Haarlem hos Esaias van de Velde. 35 år gammel etablerte han seg med atelier i byen Den Haag. En samtidig kilde sier at van Goyens landskaper sjelden oppnådde god pris, men han kompenserte dette ved å øke produksjonen, og male med tynne strøk og en begrenset palett med de billigste fargepigmentene. Han forsøkte også å tjene penger på andre måter, bl.a. ved å spekulere i tulipaner. (Han var en av ofrene for tulipankrakket i 1630-årene) og i eiendom. Dette førte til store tap. Paulus Potter var en av hans leietakere. Hans elever var Nicolaes van Berchem, Jan Steen, og Adriaen van der Kabel. Men han hadde stor innflytelse på mange flere malere. 

I 1652 og 1654 ble han nødt til å selge sin samling av malerier og grafisk kunst, og han måtte flytte til et mindre hus. Han døde i 1656 i Den Haag, og hadde da en gjeld på 18000 Gylden. Hans enke ble tvunget til å selge gjenværende møbler og malerier. van Goyens økonomiske problemer hadde trolig også betydning for utsiktene til hans elev og svigersønn Jan Steen, som forlot Den Haag i 1654. 

## Nederlandsk maleri

Nederlandske malere fra 1600-tallet kan vanligvis plasseres i en av fire kategorier: Portrettmalere, landskapsmalere, stileben-kunstnere og genremaleri. Nederlandsk malerkunst var høyt spesialisert  og en kunstner kunne ikke regne med å oppnå status innenfor mer enn én av disse typene i løpet av et liv. 

Jan van Goyen plasseres primært som en landskapsmaler med sans for motiver fra hverdagslivet. Kanalene i og omkring Den Haag hørte til hans yndlingsmotiver sammen med landsbyene omkring Delft, Rotterdam, Leiden, og Gouda. 

Andre populære landskapsmalere fra Nederland på 1600-tallet var Jacob van Ruisdael, Aelbert Cuyp, Hendrick Avercamp, Ludolf Backhuysen, Meindert Hobbema, Aert van der Neer.

## Van Goyens teknikk

Jan van Goyen malte vanligvis sine oljemalerier på tynne plater av eiketre. Som grunning la han på flere lag med animalsk lim. Så la han på et lag blyhvitt og på denne grunnen kunne så maleriet bygges opp. Det første laget kunne være lysebrunt med litt rødt eller oker.  

Neste skritt var å skissere motivet med penn og blekk uten å ta med alle små detaljer. På flere av hans malerier er denne første skissen synlig under tynne malinglag. Så kunne han tegne inn flere detaljer. 

På paletten ville han legge opp et utvalg farger med bl.a. flere nøytrale gråfarger, umbra, oker og jordgrønt - farger som var tatt rett ut av landskapet som skulle males.

## Referanser
Ole Landmarks vei

**Ole Landmarks vei** er en blindvei fra Kronstadveien på Kronstad i Årstad bydel i Bergen. 

Veien er omtrent 200 m lang og navnet ble vedtatt i 1924 etter Ole Døsen Landmark.

## Kilder
* Postens adressesøk.

## Referanser
Jelizaveta Bykova

**Jelizaveta Ivanovna Bykova** (født 4. november 1913, død 8. mars 1989) var en sovjetisk sjakkspiller og to ganger verdensmester i sjakk for kvinner, fra 1953 til 1956, og fra 1958 til  1962. Hun ble tildelt titlene Kvinnelig internasjonal mester i 1950, Internasjonal mester i 1953, og Kvinnelig stormester i 1976. I 2013 fikk hun plass i World Chess Hall of Fame.

## Karriere
Bykova ble født i en bondefamilie. Da hun var tolv flyttet familien til Moskva hvor hun begynte å spille sjakk med broren. Talentet hennes ble tydelig i 1927 da hun vant skolens mesterskap i sjakk.

I 1938 vant hun Moskva-mesterskapet for kvinner og etter andre verdenskrig var hun en tre ganger vinner av det sovjetiske sjakkmesterskapet for kvinner (1946, 1947 og 1950).

Etter å ha vunnet Kandidatturneringen for kvinner i Moskva i 1952 beseiret hun i 1953 i Leningrad den regjerende mesteren Ljudmila Rudenko, med syv seire, fem tap og to uavgjorte. Hun mistet tittelen til Olga Rubtsova i 1956, men vant den tilbake to år senere, og ble den første kvinnen som gjorde det.

I 1960 forsvarte hun med suksess tittelen sit mot Kira Zvorykina (+6-2=5), men i 1962 tapte hun tittelen mot den 21 år gamle Nona Gaprindashvili (+0-7=4).

Hun jobbet som ingeniør i et stort trykkeri i Moskva, og var også forfatter og spaltist om sjakk i Sovjetunionen. Bykova skrev også tre bøker om Vera Menchik, sovjetiske kvinnelige sjakkspillere og verdensmesterskapet for kvinner. Hun fremmet også sjakk gjennom forelesninger og organisering av turneringer.

## Fotnoter

## Referanser


## Eksterne lenker
*
Kathryn O’Loughlin McCarthy

**Kathryn Ellen O'Loughlin** (født 1894, død 1952) representerte Kansas i Representantenes hus. Etter hun ble valgt giftet hun seg med Daniel M. McCarthy, som satt i Kansas’ delstatssenat, og endret da navn til **Kathryn O'Loughlin McCarthy.** Hun var den første kvinnen fra Kansas til å bli valgt til kongressen.

O'Loughlin ble født nær Hays i Kansas. Hun gikk ut av Hays High School i 1913, Kansas State Teachers College i 1917 og fra det juridiske fakultetet på University of Chicago i 1920. Hun bestod advokatsprøven i 1921 og begynte å jobbe i Chicago, men flyttet tilbake til Kansas i 1928 hvor hun fortsatte å jobbe som advokat i Hays. Hun var en delegat til State Democratic Convention i 1930, 1931, 1932, 1934 og 1936, og var en del av Democratic National Conventions i 1940 og 1944. Hun satt også i Kansas’ representanthus i 1931 og 1932.

O'Loughlin representerte Demokratene i den 73. amerikanske kongress (4. mars 1933–3. januar 1935) etter å ha slått Clyde Short i nominasjonsvalgte og Charles I. Sparks i valget. Hun stilte til gjenvalg til den 74. kongressen, men tapte. Hennes støtte for New Deal ergret republikanerne i Kansas, inkludert guvernør Alf Landon som lovte å slå henne i valget. Folkeopinionen i Kansas hadde endret seg til å være mot New Deal, spesielt mot Agricultural Adjustment Act som McCarthy støttet. GOP nominerte Frank Carlson styrelederen for Kansas Republican Party og en god venn av guvernør Landon. McCarthy tapte knapt mot Carlson, med 49 % av stemmene mot Carlsons 51 %, som utgjorde like under 2 800 stemmer. Carlson skulle senere ende opp med å bli en av de mektigste politikerne i delstatens historie, senere som guvernør og deretter som senator.

I 1937 fordømte McCarthy tvangssteriliseringen av 62 innsatte i Kansas Industrial School for Girls i Beloit i Kansas. I en artikkel i *Abilene Reflector* ba McCarthy om en formell etterforskning av skolen.

Etter kongresskarrieren gikk hun tilbake til advokatyrket. Hun eide og driftet også en stor ranch og var deleier i bilforhandleren Hays and Ellis, Kansas. O'Loughlin døde i Hays og ble gravlagt i St. Joseph's Cemetery.

## Referanser
Aardman Animations

**Aardman Animations, Ltd.**, også kjent som **Aardman Studios**, er et britisk animasjonsstudio som ble opprettet i 1972 av Peter Lord og David Sproxton i Bristol i Storbritannia og spesialiserer seg på leireanimasjon. Studioets ledende regissør er Nick Park, hvis filmer om oppfinneren Wallace og Gromit, inkludert den Oscar-vinnende kortfilmen *[[Wrong Brallor]]* (1993) og *[[A fight for life and bread]]* (2008), vant stor suksess.

## Referanser


## Eksterne lenker
* 
*
Genghis Khan (film, 1998)

***Genghis Khan*** (originaltittel: *Yi dai tian jiao Cheng Ji Si Han*) er et kinesisk biografisk eventyrdrama fra 1998 regissert av Sai Fu og Mai Lisi. Filmen er en skildring av livet til den mongolske herskeren Djengis Khan. Rollen som Khan spilles av Tu Men, og hans mor Hoelun, av Ai Liya.

‎Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Olga Rubtsova

**Olga Nikolajevna Rubtsova** (1909–1994) var en sovjetisk sjakkspiller og den fjerde verdensmesteren i sjakk for kvinner. I 2015 ble hun innlemmet i World Chess Hall of Fame.

## Karriere
Rubtsova vant det sovjetiske kvinnemesterskapet fire ganger (1927, 1931, 1937 og 1948). Hun ble nummer to i verdensmesterskapet i sjakk for kvinner 1949–50, et poeng bak Ljudmila Rudenko. Hun vant mesterskapet i 1956, og endte foran Rudenko og Jelizaveta Bykova. Rubtsova verdensmester-tittelen til Bykova i 1958.

I 1957 deltok Rubtsova i den første utgaven av Sjakk-OL for kvinner i Emmen i Nederland som medlem av Sovjet-laget sammen med Kira Zvorykina. Sovjetunionen vant gullmedaljen.

Rubtsova spilte også fjernsjakk i form av postsjakk og ble den første verdensmesteren i fjernsjakk for kvinner i 1972. Hun endte på andreplass i det neste mesterskapet, og tapte tittelen til Lora Jakovleva i tie-break. I neste mesterskap havet hun på femteplass. Per i dag er hun fortsatt den eneste spilleren, mann eller kvinne, som har blitt verdensmester i både «bordsjakk» og fjernsjakk.

## Personlig liv
Rubtsova ble uteksaminert fra Bauman Moscow State Technical University. Hennes første ektemann var sjakkmester Isaak Mazel, hennes andre ektemann var Abram Poljak. Datteren deres Jelena Fatalibekova er Kvinnelig stormester.

## Utmerkelser og titler
### Utmerkelser
*  Arbeidets røde fanes orden (1952)
* &nbsp;&nbsp;  &nbsp;&nbsp; Hedret mester i idrett (1952)

### Titler
* 2015: Innlemmet i World Chess Hall of Fame (posthumt)
FIDE tildelte henne titlene
* 1976: Kvinnelig stormester
* 1956: Internasjonal mester
* 1950: Kvinnelig internasjonal mester

## Fotnoter


## Referanser


## Eksterne lenker
*
Liste over presidentene for Navarras regjering

**Presidenten for Navarras regjering** () er leder for denne autonome spanske regionens regjering. 

## Liste

## Fotnoter

## Referanser
Møllendalsveien

**Møllendalsveien** er en vei mellom Solheim og Møllendal/Fløen i Bergen. Veien begynner i rundkjøringen mellom Nygårdsgaten, Solheimsgaten og Møllendalsveien og flølger strandlinjen til Store Lungegårdsvannet. Passerer over Møllendalsbekken og fortsetter til Fløen.
Måksteinane naturreservat

**Måksteinane naturreservat** består av fire holmer vest for Møkster i Austevoll kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (6. juli)
* Svartbak 48 par,
* Gråmåse 40 par,
* Sildemåse 4 par,
* Lunde 1 individ,
* Toppskarv 150-200 på land,
* Ærfugl.

## Referanser
Heinrich Johannpötter

**Heinrich (Henrique) Johannpötter** O.F.M. (født 23. juni 1933 i Warendorf-Milte i Westfalen i Tyskland; død 19. juli 2011 i São Luís i Maranhão i Brasil) var en tysk ordensgeistlig og katolsk biskop av Bacabal i nordøstre Brasil.
## Liv og virke
### Prest i fransiskanerordenen
Heinrich Johannpötter sluttet seg til fransiskanerordenen i 1955 og avla sine løfter den 20. april 1959. Etter å ha blitt ordinert til prest 26. juli 1961 av erkebiskop Lorenz Jaeger i katedralen i Paderborn, arbeidet han i misjonen i Maranhão. I tillegg til forskjellige oppgaver i provinskapittelet, var han aktiv i menighetspastoralt virke i São Luís, Vitorino Freire, Lago da Pedra, Teresina og Piripiri. Fra 1978 til 1984 var han generalvikar for bispedømmet Bacabal.
### Koadjutorbiskop, så biskop, av Bacabal
Pave Johannes Paul II utnevnte ham til koadjutorbiskop i bispedømmet Bacabal den 7. desember 1988. Han ble ordinert til biskop av sin forgjenger Paschasius Hermann Rettler O.F.M. den 20. januar 1989; medkonsekratorer var Miguel Fenelon Câmara Filho, erkebiskop av Teresina, og Paulo Eduardo Andrade Ponte, erkebiskop av São Luís do Maranhão. 

Da biskop Rettler gikk av 2. desember samme år, etterfulgte han ham som biskop av Bacabal.

Den 10. april 1997 aksepterte pave Johannes Paul II hans avskjed på grunn av helsemessige årsaker. Han døde som et resultat av et hjerneslag på *São Domingo sykehus* i São Luís i Maranhão; han ble gravlagt på den fransiskanske kirkegård i Bacabal.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Lorenz Jaeger (1892-1975) *1951
* Biskop Pascásio Rettler (1915-2004) *1968
* Biskop *Henrique Johannpötter* (1933-2011) *1989

## Referanser
Møllendalsbakken

**Møllendalsbakken** er en vei i Bergenhus bydel i Bergen som går fra Møllendalsveien, langs med Møllendalselven til Haukelandsveien. Veien er omtrent 350 m lang og navnet ble vedtatt i 1917.

## Kilder
* Postens adressesøk.

## Referanser